b'\n_START_ARTICLE_\nXerox Alto\n_START_SECTION_\nOhjelmistot\n_START_PARAGRAPH_\nTietokoneelle tehtiin my\xc3\xb6s ensimm\xc3\xa4inen WYSIWYG-teksink\xc3\xa4sittelyohjelma. Butler Lampson ja Charles Simonyi suunnittelivat Bravo-nimisen tekstink\xc3\xa4sittelyohjelman tietokoneelle. Maze War -tietokonepelist\xc3\xa4 oli versio Altolle. Alto Trek oli Rick Rashidin ja Gene Ballin kehitt\xc3\xa4m\xc3\xa4 ensimm\xc3\xa4inen hiirell\xc3\xa4 pelattava peli._NEWLINE_Ohjelmointia koneelle tehtiin aluksi BCPL-kielell\xc3\xa4, ja my\xc3\xb6hemmin Mesa- ja Smalltalk-kielill\xc3\xa4, jotka molemmat on kehitetty PARC:ssa. Smalltalk oli kielen lis\xc3\xa4ksi ohjelmointiymp\xc3\xa4rist\xc3\xb6, jonka kehitykseen vaikutti Alan Kay.\n_START_SECTION_\nL\xc3\xa4hdekoodit\n_START_PARAGRAPH_\nTietokoneelle kehitettyjen ohjelmien l\xc3\xa4hdekoodit on julkaistu vuonna 2014.'